আন্থুর

আন্থুর  হল ভারতের কেরলের কন্নুর জেলার তালিপরম্ব সদরের একটি পৌরসভা । ২০১১ সালের ভারতীয় আদমশুমারি অনুসারে পৌরসভার জনসংখ্যা ছিল ২৮,২১৮ জন ।

আন্থুর বলপট্টনম নদীর পশ্চিম তীরে অবস্থিত । আন্থুর তালিপরম্ব শহর থেকে প্রায় ৬ কিমি দক্ষিণে এবং কন্নুর থেকে ১৫ কিমি উত্তরে অবস্থিত । ২০১৫ সালে তালিপরম্ব পৌরসভাকে বিভক্ত করে আন্থুর একটি পৃথক পৌরসভা হিসেবে ঘোষণা করা হয়। এটি কেরলের অন্যতম নবীন পৌরসভা হিসাবে গন্য করা হয়।

ব্যুৎপত্তি ও ইতিহাস
আন্থুর নামের অর্থ "বড় গ্রাম"। এই বিশাল আয়তনের কারণে আন্থুর শহরটি দুটি গ্রামে বিভক্ত ছিল আন্থুর এবং মোরাঝা । অনেক থেয়্যাম লোকগীতি এবং থোট্টাম পাট্টু লোকগীতিতে আন্থুর পাহাড়ের উল্লেখ হয়েছে ।

আন্থুর পূর্বে কোলাথিরি শাসনের অধীনে ছিল । পরবর্তীতে কালে টিপু সুলতান এই অঞ্চলটিকে মহীশূর রাজ্যের অংশ হিসেবে সংযুক্ত করেন। তারপর ব্রিটিশ রাজত্বকালে রাজ্যটি মাদ্রাজ প্রেসিডেন্সির মালাবার জেলার চিরক্কল সদরের অধীনে ছিল । কেরালা রাজ্য গঠনের পর এই অঞ্চলটি কণ্ণুর জেলার একটি পঞ্চায়েতে পরিণত হয় । পরবর্তীতে আন্থুর পঞ্চায়েতটি তালিপরম্ব পৌরসভা গঠনের পর তার সাথে যুক্ত হয়। বর্তমানে আন্থুর কেরালা রাজ্যের কণ্ণুর জেলার একটি স্বাধীন পৌরসভায় পরিনত হয়।

ভৌগোলিক অবস্থান
আন্থুরের সীমানা বলপট্টনম পুঝা এবং কুট্টিক্কোল পুঝা দুটি নদী দ্বারা বেষ্টিত। ভেল্লিক্কেল ইকো ট্যুরিজম পার্ক পর্যটন কেন্দ্রটি এই পৌরসভার মধ্যে অবস্থিত।

আন্থুর পৌরসভার উত্তরে তালিপরম্ব এবং কুরুমাথুর, দক্ষিণে কাল্লিয়াসেরি এবং পাপ্পিনিসেরি, পশ্চিমে কান্নাপুরম এবং পূর্বে মায়িল, কোলাচেরি এবং নারাথের সাথে সীমানা যুক্ত করেছে।

জনসংখ্যা
২০১১ সালের ভারতের আদমশুমারি অনুসারে, আন্থুরের জনসংখ্যা ছিল ২৮,২১৮ জন, তার মধ্যে ১২,৫২৭ জন পুরুষ ছিল এবং ১৫,৬৯১ জন মহিলা।

শাসনব্যবস্থা
আন্থুর পৌরসভাটি তালিপরম্ব বিধানসভা কেন্দ্র এবং কন্নুর লোকসভা কেন্দ্রের অন্তর্গত। ১৯৯০ সালের আগে, আন্থুর পৌরসভাটি মোরাঝা এবং আন্থুর দুটি গ্রাম নিয়ে গঠিত। ১৯৯০ সালে পৌরসভা পুনর্গঠনের পর, আন্থুর তালিপরম্বর সাথে যুক্ত হয়ে একটি নতুন পৌরসভা গঠন করা হয়। ২০১৫ সালে তালিপরম্ব দুটি নতুন পৌরসভায় বিভক্ত হয় - আন্থুর এবং তালিপরম্ব।

পরিবহন
জাতীয় সড়ক- ৬৬ ধর্মশালা জংশনের মধ্য দিয়ে গেছে। উত্তর দিক দিয়ে ম্যাঙ্গালোর এবং মুম্বাই এবং দক্ষিণ দিক দিয়ে কোচিন এবং তিরুবনন্তপুরম যাওয়া যায়। নিকটতম রেলওয়ে স্টেশনগুলি হল ম্যাঙ্গালোর- পালক্কেদ লাইনে কান্নাপুরম এবং কন্নুর । কন্নুর আন্তর্জাতিক বিমানবন্দর, ম্যাঙ্গালোর বিমানবন্দর এবং কালিকট আন্তর্জাতিক বিমানবন্দর রয়েছে ।

তথ্যসূত্র

বিষয়শ্রেণী:কণ্ণুর জেলা
বিষয়শ্রেণী:কেরলের শহর ও নগর